Клод Маккей
Тропиците в Ню Йорк

Превод от английски: Леда Милева, —

chitanka.info

Банани, грейпфрут, жълти мандарини

и манго, и какаови зърна,

достойни за големите витрини,

достойни за високата цена.

Стоя. И връща се забравеният спомен

дърветата привеждат клони с плод,

зората стъпва по роса, огромен,

избистря се мистично синкав свод.

Потръпвам пред блестящите витрини

в копнеж по оня бряг, изчезнал в здрача

на миналите, детските години…

И отминавам, за да не заплача.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.